DA Den Europæiske Unions Tidende C 18/14

Meddelelse i henhold til artikel 13 i Europa-Parlamentets og Rådets direktiv 2001/24/EF om sanering og likvidation af kreditinstitutter

2012/C 18/11

UDDRAG AF BESLUTNINGEN OM INDLEDNING AF KONKURSBEHANDLING AF AKCINĖ BENDROVĖ BANKAS SNORAS

Den 7. december 2011 traf Vilnius regionaldomstol en beslutning om indledning af konkursbehandling af banken med aktieselskabsform Snoras (Akcinė bendrovė bankas Snoras, selskabsnr.: 112025973, momsregisteringsnr.: LT120259716, vedtægtsmæssige hjemsted: A. Vivulskio g. 7, Vilnius, Litauen, registreret i centralregistret over retlige enheder (herefter »AB bankas Snoras«)) i civil sag nr. B2-7791-611/2011, retssag nr. 2-55-3-03098-2011-9.

I sin beslutning af 7. december 2011 fastsatte Vilnius regionaldomstol en tidsfrist på 1 måned (at regne fra datoen for ikrafttrædelse af beslutningen om indledning af konkursbehandling) for kreditorer til at indgive krav, som er opstået inden indledningen af konkursbehandlingen, over for AB bankas Snoras.

Domstolen udpegede Neil Cooper som kurator for AB bankas Snoras.

Konkursbehandlingen af AB bankas Snoras udgør en likvidationsprocedure, jf. Europa-Parlamentets og Rådets direktiv 2001/24/EF om sanering og likvidation af kreditinstitutter. Denne meddelelse foretages i henhold til artikel 13 i direktiv 2001/24/EF.

Hermed følger et uddrag af beslutningen om indledning af konkursbehandling:

»Domstolen har — i henhold til artikel 290-291 i Republikken Litauens civilproceslov, artikel 84 i bankloven og artikel 9 i loven om virksomhedskonkurs — BESLUTTET: at indlede konkursbehandling af AB bankas Snoras, selskabsnr.: 112025973, registreret ved A. Vivulskio g. 7, Vilnius at udpege Neil Cooper (født den 30. juni 1947, med bopæl 10 Fleet Place, London, EC4M 7RB, Det Forenede Kongerige, certifikat nr. 11198) som kurator for AB bankas Snoras at pålægge kuratoren at udføre de opgaver, der er fastsat i artikel 85(1) i Republikken Litauens banklov og artikel 10(4)(3) og (7)(8) i Republikken Litauens lov om virksomhedskonkurs at anmode kurator om straks at underrette Domstolen skriftligt, hvis han får kendskab til sagsanlæg mod AB bankas Snoras eller til fuldbyrdelsesdokumenter, der indgives til en foged vedrørende inddrivelse i forhold til AB bankas Snoras at fastsætte tidsfristen til 1 måned, at regne fra datoen for ikrafttrædelse af beslutningen om at indlede konkursbehandling, for indgivelsen af kreditorers finansielle krav, som er opstået før indledningen af konkursbehandling at pålægge ledelsesorganerne i AB bankas Snoras at overføre selskabets aktiver, som anført i årsregnskabet, der er udarbejdet på grundlag af de data, der var gældende på datoen for ikrafttrædelse af beslutningen om indledning af konkursbehandling, og alle dokumenter til kurator senest 15 dage efter datoen for ikrafttrædelse af beslutningen om indledning af konkursbehandling at beslaglægge AB bankas Snoras’s faste ejendom og andre materielle anlægsaktiver på datoen for ikrafttrædelse af beslutningen om indledning af konkursbehandling at anmode kurator om at fremsende en genpart af beslutningen om beslaglæggelse af AB bankas Snoras's aktiver med henblik på håndhævelse til en foged af eget valg, der driver virksomhed i retskredsen for Vilnius anden distriktsdomstol at håndhæve denne beslutning som en hastesag. Denne beslutning kan appelleres senest 10 dage efter vedtagelsen ved indgivelse af en separat appel til Litauens appeldomstol gennem Vilnius regionaldomstol.«